Biserica Ortodoxă Română din Bucovina, 
în perioada 1775-1918 


În 1775, în urma unei convenţii ruso-turce, partea de nord a Moldovei, Bucovina, a fost 
ruptă din trupul Moldovei şi anexată Imperiului Austro-Ungar. La acea vreme, 
proprietățile bisericeşti ocupau două treimi din suprafaţa provinciei. Până în 1774 nu 
putem vorbi de Bucovina, aceasta fiind, înainte, o parte din Țara de Sus a Ţării Moldovei. 
Ca realitate istorică şi ca nume de teritoriu, Bucovina începe să existe în cuprinsul 
Imperiului Habsburgic, dăinuind vreme de 144 de ani, între 1774 şi 1918. Odată cu 
debutul administrării habsburgice, denumirea „Bucovina“ este adoptată oficial. Totuşi, 
numele nu se impune decât treptat, o vreme continuându-se şi utilizarea în paralel a unor 
denumiri mai vechi: țara de Sus/Țara Moldovei, Plonina, Cordon/Cordun şi Arboroasa 
(acest ultim apelativ este reafirmat de un grup de studenţi români de la Cernăuţi). 
Recensământul din 1776 a reliefat faptul că Bucovina era slab populată, numărul de 
locuitori fiind de cca 70.000, dintre care 85,33% români, 10,66% slavi şi 4% alţii. 
Trecerea Bucovinei în stăpânirea habsburgilor a avut repercusiuni şi asupra vieții 
bisericeşti. La 12 decembrie 1781, împăratul Iosif al II-lea, prin Ordonanţa din 27 
decembrie, a dispus inventarierea tuturor averilor bisericeşti. Reşedinţa episcopală a fost 
mutată de la Rădăuţi la Cernăuţi, unde, la 30 ianuarie 1782, Enzemberg, generalul- 
comandant al Bucovinei, l-a instalat pe bătrânul episcop Dosoftei Herescu. Tot atunci a 
început zidirea unei reședințe în Cernăuţi, unde episcopul s-a putut muta în iulie 1783. În 
acelaşi an, împăratul, prin Ordonanţa din 19 iunie 1783, hotărăşte ca toate aceste averi să 
se constituie într-un fond, din care să se întrețină clerul ortodox şi să se creeze cel puţin o 
şcoală, fie la Cernăuţi, fie la Suceava, iar restul să se întrebuinţeze pentru scopuri 
folositoare. 


Prin Regulamentul bisericesc decretat de acelaşi împărat la 29 aprilie 1786 se înfiinţează 
Fondul Bisericesc din Bucovina. Prin denumirea de fond religios se înţelege întreaga 
avere ce a fost închinată pentru întreținerea religiunii, după cum prevede Regulamentul. 
Averea Fondului a sporit sau a scăzut după împrejurări, sub controlul interesat, dar şi din 
cauza abuzurilor autorităţilor austro-ungare, reclamate constant de slujitorii Bisericii 
Ortodoxe din Bucovina. Protestele au găsit ecou la împăratul Francisc Iosif al Austriei 
care, prin rezoluţia de la Troppau, din 28 decembrie 1820, a hotărât: „... de vreme ce 
Fondul Bisericii Ortodoxe din Bucovina s-a constituit cu averile episcopeşti şi 
mănăstireşti de lege ortodoxă, veniturile acestui Fond nu se pot întrebuința pentru alte 
scopuri, decât pentru întreținerea cultului ortodox şi pentru învăţământul popular. Toate 
cheltuielile care s-au făcut pe nedrept din menționatul Fond, de la înfiinţarea lui, 
trebuiesc restituite pe deplin“. Această rezoluţie şi-a găsit sprijin şi fundament în art. XIV 
al Constituţiei Imperiului Austro-Ungar din 21 decembrie 1867, care garanta fiecărei 
confesiuni recunoscute de stat, pe lângă liberul exercițiu al religiei sale, şi dreptul de a-şi 
administra în mod autonom averea bisericească. 


În 1783, pe baza unui decret al aceluiaşi împărat, Episcopia Bucovinei a fost subordonată 
Mitropoliei Ortodoxe sârbe din Carloviţ în problemele spiritual-dogmatice, iar în 1786, 
această subordonare s-a extins şi la problemele administrative, episcopul Bucovinei 
devenind membru al Sinodului sârbesc din Carloviţ. În acelaşi an a intrat în vigoare noul 
Regulament de organizare a Bisericii Ortodoxe din Bucovina. Eparhia a fost împărțită în 
şase protopopiate şi două vicariate protopopeşti, iar numărul parohiilor s-a redus de la 
239 la 186. În fruntea eparhiei era episcopul, numit direct de împărat, ajutat în exercitarea 
atribuţiilor sale de un vicar şi un Consistoriu, format din patru „asesori“, doi preoţi şi doi 
mireni. Preoţii parohi şi protopopii erau numiţi de guvernatorul Bucovinei, la propunerea 
episcopului. Fiecare parohie avea o sesie parohială de 44 de jugăre, pentru folosința 
preotului, care primea de la credincioşi două zile de clacă pe an şi un bir sau o dare în 
bani (numită „mariaş“, după chipul Maicii Domnului de pe aversul monedelor de 20 de 
cruceri, cu care se plătea, de obicei, această dare). Preoţii erau datori să îngrijească 
registrele de stare civilă (naşteri, căsătorii, decese). Prin acelaşi Regulament era redus şi 
numărul mănăstirilor. Din cele peste 20 de mănăstiri şi schituri ale eparhiei au rămas 
numai trei mănăstiri de călugări: Putna, Suceviţa şi Dragomirna, cea din urmă având ca 
metoc Mănăstirea „Sfântul loan“ din Suceava, în care au fost aşezate moaştele Sfântului 
Ioan cel Nou, aduse, în 1783, de la Jolkiew (Polonia). 


Prin acelaşi Regulament era redus şi numărul mănăstirilor. Majoritatea mănăstirilor şi a 
schiturilor au fost desfiinţate, iar bisericile lor au devenit biserici de mir. Pentru 
mănăstirile rămase s-a fixat un număr de cel mult 25 de monahi. Din cauza reducerii 
excesive a numărului mănăstirilor, mulți călugări au trecut în Moldova. Aşa a fost cazul 
starețului Paisie, care a părăsit Dragomirna şi s-a aşezat la Secu, împreună cu 350 de 
călugări, încă din 1775. Mai ales după 1786 l-au urmat alți călugări. Monahii rămaşi în 
Bucovina au adresat mai multe memorii şi proteste autorităţilor habsburgice, dar acestea 
au rămas fără nici un rezultat. În fosta Mănăstire „Sfântul Ilie“ de lângă Suceava, ctitoria 
lui Ştefan cel Mare, devenită acum metoc al Mănăstirii Dragomirna, s-a înființat o şcoală 
teologică, condusă de arhimandritul sârb Daniil Vlahovici, numit peste voia episcopului 
Dosoftei Herescu. În fiecare parohie se prevedea înființarea unei şcoli primare, sub 
îndrumarea preotului paroh, iar la sediile protopopiatelor, câte o şcoală urbană. 
Protopopii aveau dreptul de control asupra şcolilor din protopopiatul respectiv, iar 
episcopul şi Consistoriul său aveau conducerea tuturor şcolilor din eparhie. Averile 
Episcopiei (moşiile de la Rădăuţi şi Cotmani), precum şi ale mănăs-tirilor, toate 
cuprinzând mai mult de jumătate din teritoriul Bucovinei, s-au constituit în aşa-numitul 
„Fond religionar“, administrat de stat, care trebuia să servească la întreţinerea bisericilor, 
a şcolilor parohiale (rurale şi urbane), precum şi la salarizarea clerului de mir şi monahal. 


După anexarea, în 1775, a Bucovinei la Imperiul Austro-Ungar, reşedinţa episcopală a 
fost mutată de la Rădăuţi la Cernăuţi, unde, la 30 ianuarie 1782, a fost instalat episcopul 
Dosoftei Herescu. Un an mai târziu, pe baza unui decret imperial, Episcopia Bucovinei a 
fost subordonată Mitropoliei Ortodoxe sârbe din Carloviţ în problemele spirituale- 


dogmatice, iar în 1786, această subordonare s-a extins şi la problemele administrative, 
episcopul Bucovinei devenind membru al Sinodului sârbesc din Carloviţ. La începutul 
anului 1783, mitropolitul sârb Moise Putnic de la Carloviţ i-a trimis ca vicar lui Dosoftei 
Herescu pe arhimandritul Ghedeon Nichitici, care în toamna aceluiaşi an a fost numit 
episcop la Sibiu. În locul său a fost numit un nou vicar, arhimandritul loan Fâdvâry, un 
om imoral, care a dispărut într-o noapte. A fost un prilej pentru episcopul Dosoftei să 
protesteze împotriva numirii unor vicari sârbi, iar împăratul Iosif II a fost nevoit să 
anuleze numirea ca vicar a lui Gherasim Adamovici, pe care o făcuse la stăruința 
mitropolitului din Carloviţ. Prin ocuparea Bucovinei de Imperiul Habsburgic a fost 
favorizată pătrunderea multor credincioşi ruteni uniți în aceste părți, care, trăind printre 
românii ortodocşi, mulți dintre ei au revenit la Ortodoxie. Bătrânul episcop Dosoftei s-a 
dovedit un apărător energic al intereselor româneşti în teritoriile de sub ocupaţie 
austriacă. Pe lângă protestele sale împotriva trimiterii de vicari sârbi şi a conducătorului 
şcolii teologice de la Biserica „Sfântul Ilie“, el a ameninţat Guvernul cu răzvrătirea 
poporului dacă vor mai fi încurajați rutenii aşezaţi în eparhia lui. S-a opus secularizării 
moşiilor Episcopiei şi s-a străduit ca veniturile noului Fond religionar să fie folosite 
numai pentru nevoile Bisericii Ortodoxe Române din Bucovina. În timpul lui au fost 
aduse la Suceava moaştele Sfântului loan cel Nou, în anul 1783. 


Bătrânul episcop Dosoftei s-a dovedit un apărător energic al intereselor româneşti în 
teritoriile de sub ocupație austriacă. Pe lângă protestele sale împotriva trimiterii de vicari 
sârbi şi a conducătorului şcolii teologice de la Biserica „Sfântul Ilie“, el a ameninţat 
Guvernul cu răzvrătirea poporului dacă vor mai fi încurajați rutenii aşezaţi în eparhia lui. 
S-a opus secularizării moşiilor Episcopiei şi s-a străduit ca veniturile noului Fond 
religionar să fie folosite numai pentru nevoile Bisericii Ortodoxe Române din Bucovina. 
În timpul lui au fost aduse la Suceava moaștele Sfântului Ioan cel Nou, în anul 1783. El 
s-a opus dârz măsurilor habsburgice şi micşorării numărului mănăstirilor şi reducerii 
drastice a călugărilor. Curtea habsburgică a făcut o mică excepție şi a lăsat neatinsă moşia 
vechii episcopii a Rădăuţului cât timp a trăit Dosoftei Herescu. Atitudinea sa demnă, 
românească, n-a avut însă întotdeauna rezultatele scontate. El rămâne unul dintre marii 
ierarhi români din aceste locuri. Moartea lui, survenită la 22 ia-nuarie 1789, a fost privită 
de autorităţi ca o uşurare, căci dispărea un reprezentant de nădejde al vieții româneşti. La 
propunerea mitropolitului sârb de la Carlovit, împăratul Iosif al II-lea a numit ca episcop, 
la 23 aprilie 1789, pe ieromonahul Daniil Vlahovici din Mănăstirea sârbească Covil (în 
apropiere de Carlovit), stabilit de câţiva ani în Bucovina ca director al şcolii clericare de 
la Biserica „Sfântul Ilie“. Hirotonia lui a avut loc la Carlovit, primind şi titlul de baron al 
imperiului. La Suceava, Daniil s-a străduit să-şi însuşească limba română. Acest ierarh, 
străin de sufletul credincioşilor români din Bucovina, a lovit în interesele românilor aflați 
sub stăpânire străină, ducând la îndeplinire o hotărâre a Curţii de la Viena de slavizare a 
numelor româneşti. El a dat dispoziţii oficiilor parohiale, ce țineau evidenţa stării civile, 
să slavizeze onomastica prin terminaţii nu numai în ucraineană prin „-iuc“, ci şi poloneze, 
sârbeşti, mai puțin ruseşti. 


La propunerea mitropolitului sârb de la Carloviţ, împăratul Iosif al II-lea a numit ca 
episcop, la 23 aprilie 1789, pe ieromonahul Daniil Vlahovici din Mănăstirea sârbească 
Covil (în apropiere de Carloviţ), stabilit de câțiva ani în Bucovina ca director al şcolii 
clericare de la Biserica „Sfântul Ilie“. În 1791 s-a recunoscut episcopului dreptul de a 
controla administrarea Fondului Bisericesc, iar în 1820 s-a interzis folosirea veniturilor 
lui în scopuri nebisericeşti. Între 1788-1791, episcopii din Cernăuţi au cârmuit şi 
parohiile din raiaua Hotinului, ocupată atunci de trupele austriece. O măsură foarte 
umilitoare pentru Biserică a fost aceea din 1815, potrivit căreia şcolile primare româneşti 
din Bucovina erau declarate şcoli catolice şi puse sub conducerea şi controlul episcopului 
şi Consistoriului romano-catolic din Lemberg (Lvov). Cu câţiva ani mai înainte, în 1793, 
se suprimase obligativitatea învățământului primar. Urmarea a fost că numeroase şcoli s- 
au desființat şi în cele rămase au fost numiţi învățători catolici, iar limba română a fost 
înlocuită treptat cu germana şi polona. Toate acestea au îndepărtat tot mai mult pe copiii 
români de şcoală. Sub oblăduirea Episcopiei ortodoxe a rămas o singură şcoală, la 
Cernăuţi, numită „şcoala naţională“ (un timp a funcționat ca şcoală româno-germană), în 
care limba de predare era româna. Şcoala clericală, mutată de Daniil la Cernăuţi, era într- 
o stare de decădere. Cursurile durau trei ani, cu câte zece bursieri în fiecare clasă. 
Directorul şi cei doi profesori erau nepregătiți, limitându-se la predarea Catehismului, iar 
în 1817 şcoala s-a închis. În anul 1826 această şcoală a fost transformată în Institut 
Teologic, în cadrul căruia majoritatea examenelor se susțineau în limba latină, germană şi 
greacă. Dintre absolvenţii şcolii s-a remarcat un modest învăţător sătesc, Vasile Țintilă 
din Tereblecea, care a tipărit primele calendare româneşti din Bucovina, între anii 1811- 
1820. După o păstorire de peste trei decenii, Daniil a murit la 20 august 1822, în Vatra 
Dornei, fiind îngropat la Dragomirna. Se poate spune că sub el vechea eparhie 
românească a Rădăuţilor s-a transformat într-o eparhie româno-ruteano-sârbă. 


După o perioadă în care scaunul Episcopiei Bucovinei a fost vacant aproape un an, 
împăratul Francisc I (1792-1830) a numit ca episcop pe arhimandritul Isaia Baloşescu, fiu 
de preot din satul Putna, absolvent al şcolii teologice de la Mănăstirea Putna, un timp 
egumen la Mănăstirea Dragomirna, apoi vicar general al Episcopiei. A fost hirotonit 
arhiereu la Carloviţ, după care a primit şi titlul de baron. La scurt timp după instalare, a 
început demersurile pentru reînființarea şcolii clericale, ceea ce a şi reuşit. La 4 
octombrie 1827 s-au deschis la Cernăuţi cursurile unui institut teologic cu patru ani de 
studii (limbile de predare fiind latina şi germana), iar câteva luni mai târziu, un „seminar 
clerical“ (cu un internat pentru 50 de bursieri), amândouă susţinute din veniturile 
Fondului religionar. În această instituţie de învățământ se primeau numai absolvenţi de 
gimnaziu. Profesorii se recrutau dintre preoţii care îşi făcuseră studiile în institutele 
catolice din Viena şi Lemberg. Tot la stăruinţele lui, s-a aprobat ca preoțimea din 
Bucovina, care începea să aibă acum o pregătire superioară, să primească un salariu anual 
(congrua) din Fondul religionar. Pe lângă aceste două mari fapte ale episcopului Isaia, 
trebuie să mai menționăm că el a cerut în repetate rânduri autorităților să se reînființeze 
şcolile primare româneşti pentru păstoriții săi, dar memoriile lui au rămas fără rezultat. 
Episcopul Isaia a trecut la cele veşnice la 14 septembrie 1834, fiind îngropat în paraclisul 
ctitorit de el în mănăstirea sa de metanie, la Putna. Toate strădaniile sale arhiereşti de 11 


ani, între care se impun înfiinţarea institutului şi internatului, precum şi salarizarea 
clerului, n-au putut salva Episcopia din starea în care a ajuns sub înaintaşul său şi nici să 
continue vechile tradiții moldoveneşti. 


La 8 mai 1835, împăratul Ferdinand al V-lea (1830-1848) a numit ca episcop al 
Bucovinei pe Eugenie Hacman, originar din Văslăuţi (regiunea Cernăuţi), dintr-o familie 
de țărani români originară din părțile Hotinului. Numele său este moştenit de la un 
strămoş, care a fost hatman. Devenit patronimic, a fost schimbat, în Bucovina, în 
Hackman sau Hacman. A studiat la gimnaziul şi şcoala clericală din Cernăuţi, apoi şi-a 
continuat studiile la Facultatea de teologie romano-catolică din Viena, pe care a absolvit- 
o în anul 1823. După absolvirea facultăţii, a fost tuns în monahism în anul 1823, fiind 
hirotonit ierodiacon şi apoi ieromonah. Având studii înalte, este numit catihet (profesor 
de religie) la Şcoala trivială, apoi profesor pentru studiul biblic la Institutul teologic din 
Cernăuţi (1827-1835). A devenit profesor de limba română al arhiducelui Ferdinand, 
care, ajuns împărat, l-a numit episcop ortodox al Bucovinei. A fost hirotonit la Carlovit, 
ca şi înaintaşii săi. În anul 1843, Curtea imperială a aprobat un nou Statut de organizare a 
Bisericii Ortodoxe Române din Bucovina, pe temeiul căruia eparhia s-a împărțit în 12 
decanate (protopopiate), iar numărul parohiilor s-a ridicat la 241. Pentru că numărul 
absolvenților Institutului teologic din Cernăuţi sporea mereu, nefiind parohii suficiente, 
noul statut a prevăzut instituirea aşa-numiţilor „cooperatori“, adică preoți tineri numiți ca 
ajutători ai parohilor bătrâni, mai ales în parohiile greu de păstorit. Deşi, într-un fel, 
măsura era bună, în sensul că tinerii preoți făceau pastorație pe lângă oameni mai 
vârstnici şi mai experimentați, totuşi s-au iscat adeseori neînţelegeri între parohi şi 
cooperatori, păgubitoare vieţii bisericeşti. 


În 1838, s-a înființat o şcoală de cântăreți bisericeşti. Eugenie a solicitat reînființarea 
şcolilor româneşti din eparhie, cu învăţători ortodocşi care să cunoască limba română, iar 
conducerea lor să fie încredinţată episcopului şi Consistoriului său, aşa cum era în timpul 
lui Dosoftei Herescu. 


La 8 mai 1835, împăratul Ferdinand al V-lea (1830-1848) a numit ca episcop al 
Bucovinei pe Eugenie Hacman. În perioada păstoririi sale, a militat pentru dezvoltarea 
învățământului primar şi a şcolilor confesionale. A introdus limba română ca limbă de 
învățământ, în locul latinei, la Institutul Teologic din Cernăuţi, dar s-a opus introducerii 
alfabetului latin. Eugenie a solicitat reînființarea şcolilor româneşti din eparhie, cu 
învăţători ortodocşi care să cunoască limba română, iar conducerea lor să fie încredinţată 
episcopului şi Consistoriului său, aşa cum era în timpul lui Dosoftei Herescu. Împăratul a 
aprobat numai în parte memoriul lui Eugenie, hotărând să se înființeze şcoli româneşti 
doar în satele unde nu existau şcoli catolice. S-a prevăzut ca limba de predare să fie cea 
română şi în foarte puţine - limba ruteană. Episcopul şi Consistoriul au primit dreptul de 
conducere şi control asupra şco-lilor (1849). Aceste măsuri au dus la sporirea numărului 
şcolilor românești. Însă, în 1869, învăţământul primar din Bucovina a fost trecut în seama 
statului. În 1848 se înființase o şcoală normală (pedagogică) românească ortodoxă la 
Cernăuţi, etatizată şi aceasta în 1869 şi transformată în şcoală germană. În anul 1860, s-a 


înfiinţat un liceu „ortodox“ în Suceava, dar cu limba de predare germană. Etatizarea lui, 
în 1869, a avut, desigur, urmări negative asupra întregului învățământ românesc, 
desființându-se treptat ultimele şcoli româneşti. Din 1841 a început publicarea de 
calendare româneşti, editate până în 1848 de preotul Porfirie Dimitrovici, apoi de preotul 
Samuil Morariu Andrievici, viitorul mitropolit Silvestru. În timpul arhipăstoririi 
episcopului Eugenie s-a construit şi o nouă catedrală episcopală în Cernăuţi. Alegerea 
locului catedralei începuse din 1792 şi, după mai bine de o jumătate de veac de discuţii şi 
căutări, s-a pus piatra de temelie, în anul 1844. 


La 8 mai 1835 împăratul Ferdinand V (1830-1848) a numit ca episcop al Bucovinei pe 
Eugenie Hacman. În timpul arhipăstoririi episcopului Eugenie s-a construit şi o nouă 
catedrală episcopală în Cernăuţi. Alegerea locului catedralei începuse din 1792 şi, după 
mai bine de o jumătate de veac de discuţii şi căutări, s-a pus piatra de temelie în anul 
1844, însă abia după 20 de ani a putut fi sfințită, la 5 iulie 1864. A doua zi după sfinţirea 
catedralei, s-a pus temelia unui palat drept reşedinţă, terminat însă în 1882. Amândouă s- 
au construit cu cheltuiala Fondului bisericesc. Însă păstoria lui Eugenie Hacman a avut şi 
momente neplăcute. El a introdus o cârmuire despotică, asemănătoare sistemului 
absolutist practicat pe linie de stat de puternicul cancelar austriac Metternich. Apoi, nu se 
făcea nimic în eparhie fără ştirea autorităţilor austriece. În sfârşit, rutenii câştigau tot mai 
mult teren în Biserica românească, ameninţată să-şi piardă caracterul ei naţional. 
Totodată, limba germană câştiga teren în administraţia bisericească şi în şcoli. De 
exemplu, din 1869 discuţiile în Consistoriu, precum şi corespondenţa între acesta, 
protopopiate şi parohii se făceau în limba germană, iar în catedrala din Cernăuţi se slujea 
şi se predica atât în limba română, cât şi în cea slavonă. Eugenie însuşi se împotrivea 
oricăror mişcări cu caracter românesc, între altele a luptat cu îndârjire împotriva 
alfabetului latin, socotindu-l „papistaş“ şi „pierzător de suflete“, a oprit pe preoţi să 
meargă la teatrul românesc etc. În schimb, sprijinea foarte mult pe credincioşii ruteni 
stabiliţi în Bucovina. Împotriva acestor stări de lucruri s-a format o puternică mișcare, ale 
cărei țeluri erau păstrarea autonomiei Bisericii şi a caracterului ei românesc. În anul 1848 
s-a ținut chiar o adunare națională, în care s-a cerut ca episcopul să fie ales de 
reprezentanții clerului şi ai credincioşilor, şi nu numit de împărat. S-a cerut, de asemenea, 
înființarea unei Mitropolii pentru toţi românii ortodocşi din Imperiul Habsburgic. 


La 8 mai 1835, împăratul Ferdinand V (1830-1848) a numit ca episcop al Bucovinei pe 
Eugenie Hacman. Arhipăstoria lui a avut şi momente neplăcute. El a introdus o cârmuire 
despotică, asemănătoare sistemului absolutist, se împotrivea oricăror mişcări cu caracter 
românesc, între altele, a luptat cu îndârjire împotriva alfabetului latin, socotindu-l 
„papistaş“ şi „pierzător de suflete“, a oprit pe preoți să meargă la teatrul românesc etc. 
Împotriva acestor stări de lucruri s-a format o puternică mişcare, ale cărei țeluri erau 
păstrarea autonomiei Bisericii şi a caracterului ei românesc. Întrucât atunci se prăbuşise şi 
regimul absolutist de stat al lui Metternich, episcopul Eugenie a fost nevoit să accepte 
revendicările clerului său. În consecinţă, a înlăturat pe secretarul eparhial, un laic străin, 
şi pe unii asesori, şi a dispus ca în viitor materiile de studiu la Institut să se predea în 
limba română. De asemenea, s-a înfiinţat o şcoală „normală“ (pedagogică) românească. 
În acelaşi an, episcopul Eugenie a plecat la Viena, în fruntea unei delegaţii româneşti, 
care a prezentat împăratului un memoriu cu doleanțele românilor (între altele se cerea ca 


episcopul să fie ales de un congres), iar în 1849 a condus o nouă delegaţie, care a expus 
dorinţele românilor noului împărat Francisc Iosif I (1848-1916). Între 1848-1849 s-a pus 
şi problema reorganizării eparhiilor ortodoxe din Imperiul Austriac. Episcopul Eugenie a 
prezentat Curţii un memoriu în care cerea înfiinţarea unei Mitropolii ortodoxe autonome 
pentru toți românii din Imperiu, aşa cum aveau şi sârbii, urmând ca toți ierarhii ortodocşi 
din Imperiu şi repre-zentanţii mirenilor, indiferent de neam, să formeze un „sinod 
bisericesc“. Pe de altă parte, reprezentanţii clerului şi ai credincioşilor din Bucovina erau 
de părere să se convoace un congres provincial al Bisericii Ortodoxe Române din 
Bucovina, format din clerici şi mireni, cu dreptul de a alege pe episcopi şi de a controla 
administraţia Fondului bisericesc. Cereau, de asemenea, ca Episcopia Bucovinei să se 
despartă de Mitropolia sârbă din Carloviţ, pentru a fi pusă sub jurisdicția Mitropoliei 
Ortodoxe Române care urma să se înfiinţeze la Sibiu. Aceleaşi do-leanţe au fost 
exprimate şi în cadrul unei mari adunări bisericeşti întrunite la Cernăuţi, la 26 aprilie 
1850. 


La 8 mai 1835 împăratul Ferdinand V (1830-1848) a numit ca episcop al Bucovinei pe 
Eugenie Hacman. Încercările mitropolitului Andrei Şaguna şi ale fruntaşilor clerului şi 
credincioşilor bucovineni de a se crea o singură Mitropolie, autonomă, pentru toți românii 
din Austria, cu sediul la Sibiu, s-au lovit de împotrivirea episcopului Eugenie. În sinodul 
episcopilor ortodocşi din Austria, întrunit la Carloviţ, Eugenie şi-a susţinut cu tărie 
punctul de vedere, în sensul de a se înființa două Mitropolii româneşti, una la Sibiu, alta 
la Cernăuţi, iar pentru cea din urmă să se creeze una sau două episcopii sufragane, 
urmând ca toţi ierarhii ortodocşi din Austria să constituie un sinod, sub preşedinţia 
mitropolitului sârb, ca primat. Pe lângă fiecare eparhie, propunea să se înfiinţeze câte un 
sinod provincial, format numai din clerici, deci cu excluderea totală a mirenilor de la 
conducerea Bisericii. Propunerile episcopului au stârnit un val de proteste din partea 
preoţilor şi a credincioşilor săi, în presa vremii şi în diferite adunări. Cu ajutorul 
Guvernului, Hacman a împiedicat planul lui Şaguna de a încorpora şi Episcopia 
Bucovinei la Mitropolia ortodoxă a Transilvaniei, cu sediul la Sibiu, reînființată în 1864. 
De asemenea, a împiedicat întrunirea unui congres bisericesc, cu toate că statutul pentru 
convocarea şi constituirea lui fuseseră sancţionate de împărat, în cele din urmă, Eugenie a 
reuşit să ridice propria sa eparhie la rangul de Mitropolie, pe baza unui decret imperial 
din 23 ianuarie 1873. Conjunctura politică îi era favorabilă, căci după crearea statului 
dualist austro-ungar, în 1867, Serbia şi Transilvania, respectiv Mitropoliile de la Carloviţ 
şi Sibiu, au rămas în cadrul statului ungar, cu capitala la Budapesta, iar Bucovina a rămas 
şi mai departe sub conducerea directă a Guvernului din Viena. 


La 8 mai 1835 împăratul Ferdinand al V-lea (1830-1848) a numit ca episcop al Bucovinei 
pe Eugenie Hacman. Încercările mitropolitului Andrei Șaguna şi ale fruntaşilor clerului şi 
credincioşilor bucovineni de a se crea o singură Mitropolie, autonomă, pentru toți românii 
din Austria, cu sediul la Sibiu, s-au lovit de împotrivirea episcopului Eugenie. În sinodul 
episcopilor ortodocşi din Austria, întrunit la Carloviţ, Eugenie şi-a susţinut cu tărie 
punctul de vedere, în sensul de a se înființa două Mitropolii româneşti, una la Sibiu, alta 
la Cernăuţi, iar pentru cea din urmă să se creeze una sau două episcopii sufragane, 
urmând ca toţi ierarhii ortodocşi din Austria să constituie un sinod, sub preşedinţia 
mitropolitului sârb, ca primat. Creându-se două Mitropolii ortodoxe româneşti în acelaşi 


stat austriac, se urmărea şi dezbinarea românilor, dar şi a sârbilor, din moment ce două 
Episcopii sârbeşti (una din Dalmația şi Istria, cu reşedinţa la Zara, şi alta din Cattaro şi 
Raguza) erau scoase de sub jurisdicția Mitropoliei de Carloviţ şi subordonate Mitropoliei 
româneşti din Cernăuţi. În acest fel s-a creat o Mitropolie bucovino-dalmatină, cu 
credincioşi români, ruteni şi sârbi, din două ţări, cu totul deosebite una de alta, aşezate la 
două extremități ale Imperiului. Crearea noii Mitropolii, mai mult pentru satisfacerea 
ambițiilor lui Eugenie, a fost combătută cu hotărâre de reprezentanţii românilor 
bucovineni, dar fără rezultat. Noua Mitropolie era „patronată“ de împărat, fiind lipsită 
astfel de orice autonomie faţă de stat, dobândind o „autocefalie““ necanonică faţă de 
„Biserica-mamă“ a Moldovei. Eugenie n-a putut să se bucure de succesul său, căci a 
murit la Viena chiar în ajunul plecării sale la Cernăuţi pentru a fi înscăunat ca 
„arhiepiscop şi mitropolit al Bucovinei şi Dalmației“ (31 martie/12 aprilie 1873). La 
înmormântarea sa, în Catedrala din Cernăuţi, profesorii de teologie şi asesorii 
consistoriali au refuzat să ţină cuvântări. Moartea lui a fost privită de toți ca o salvare a 
Bisericii Ortodoxe româneşti din Bucovina. 


După moartea episcopului Eugenie Hacman al Bucovinei, survenită la 31 martie/12 
aprilie 1873, după puţin timp, împăratul a numit ca mitropolit pe arhimandritul Teofil 
Bendela, vicarul general al eparhiei (12 noiembrie 1873). Teofil Bendela s-a născut la 
data de 8 mai 1814, în Cernăuţi. A urmat studii liceale şi teologice la Cernăuţi, cu 
rezultate excepţionale. S-a călugărit în anul 1836. Este apoi trimis să-şi perfecționeze 
studiile teologice la Universitatea din Viena (1836-1838). Este hirotonit ierodiacon în 
anul 1838, apoi activează la Seminarul clerical din Cernăuţi mai întâi ca prefect de studii 
(1838-1840) şi apoi ca rector (1840-1857). În anul 1840 este hirotonit ieromonah. 
Episcopul Eugenie Hacman îl aduce în cadrul administraţiei eparhiale, numindu-l în 
funcțiile de arhimandrit diecezan şi vicar general al Episcopiei Bucovinei (1857-1873). S- 
a remarcat ca un cărturar şi pedagog cu experienţă, precum şi ca luptător pentru drepturile 
românilor în Imperiul Habsburgic. A fost hirotonit arhiereu în Catedrala mitropolitană din 
Sibiu, la 21 aprilie 1874, de către mitropolitul Procopie Ivaşcovici şi episcopul Miron 
Romanul de la Arad. După instalare, a plecat la Viena, unde a convocat pe sufraganii săi 
din Zara şi Cattaro într-un „sinod mitropolitan“, întocmindu-se Regulamentul Sinodului, 
aprobat de împărat în anul 1884. În timpul arhipăstoririi sale de un an, mitropolitul Teofil 
a obținut sporirea salariului preoţimii de mir (congrua) şi al clerului monahal. A dispus 
apoi să se introducă în eparhie scrierea cu litere latine, în locul celor chirilice, menținute 
cu îndârjire de Hacman. A încercat să convoace şi Congresul bisericesc, dar a fost amânat 
mereu de guvernatorul Bucovinei. A murit subit în Boemia, la 21 iulie 1875, fiind 
îngropat în Capela mitropolitană din Cernăuţi, alături de Dosoftei Herescu. 


După moartea mitropolitului Teofil Bendela al Bucovinei, survenită la 21 iulie 1875, 
scaunul mitropolitan a rămas vacant aproape doi ani de zile, eparhia fiind cârmuită de 
vicarul general, arhimandritul Teoctist Blajevici. În acest timp s-a înfiinţat Universitatea 
germană din Cernăuţi (29 august 1875). Vechiul institut teologic a fost desfiinţat, iar în 
locul lui s-a creat o facultate de teologie, în cadrul universității, cu două limbi de predare, 
germana şi româna. Abia la 22 martie 1877 a fost numit ca arhiepiscop şi mitropolit 
Teoctist Blajevici. A fost hirotonit în biserica grecească din Viena, aşa cum se va 
întâmpla şi cu urmaşii săi. Teoctist (din botez Teodor) era fiu de preot din Tişăuţi - 


Suceava, fost preot paroh, duhovnic la Institutul teologic, profesor de religie, asesor 
consistorial (consilier), egumen la Dragomirna, iar din 1874 vicar general al eparhiei. A 
publicat mai multe lucrări în româneşte pentru îndrumarea vieţii religioase a 
credincioşilor („Istoria vieţii lui lisus“, „Istoria biblică“ etc.), precum şi o „Gramatică a 
limbii române“, în mai multe ediţii, în limba germană. Ca mitropolit, a purtat multe 
tratative cu autorităţile de stat pentru convocarea Congresului bisericesc, dar fără rezultat. 
A murit după o păstorire de doar doi ani, la 27 iunie 1879. Peste câteva luni, a fost ridicat 
în scaunul mitropolitan arhimandritul Silvestru Morariu Andrievici (1818-1895). Era 
originar din satul Mitocul Dragomirnei, urmase Gimnaziul şi Institutul teologic la 
Cernăuţi, apoi a fost preot de mir în Ceahor (1843-1862), asesor consistorial, iar din 1877 
vicar general al Mitropoliei. Preotul Samuil Morariu se remarcase prin atitudinea sa 
demnă împotriva abuzurilor lui Eugenie Hacman, militând pentru autonomia Bisericii 
bucovinene şi pentru păstrarea caracterului ei românesc. Ca deputat în Parlamentul din 
Viena, reprezentând Fondul religionar, a apărat cu multă demnitate interesele Bisericii şi 
ale poporului său. 


În anul 1879 a fost ridicat în scaunul mitropolitan al Bucovinei arhimandritul Silvestru 
Morariu Andrievici (1818-1895). Era originar din satul Mitocul Dragomirnei, urmase 
gimnaziul şi institutul teologic la Cernăuţi, apoi a fost preot de mir în Ceahor (1843- 
1862), asesor consistorial, iar din 1877 vicar general al Mitropoliei. Preotul Samuil 
Morariu se remarcase prin atitudinea sa demnă împotriva abuzurilor lui Eugenie Hacman, 
militând pentru autonomia Bisericii bucovinene şi pentru păstrarea caracterului ei 
românesc. Ca deputat în Parlamentul din Viena, reprezentând Fondul religionar, a apărat 
cu multă demnitate interesele Bisericii şi ale poporului său. A publicat numeroase lucrări 
în limba română, mai ales manuale şcolare pentru învățământul primar (cărți de citire 
numite „legendarii“, de aritmetică şi, mai ales, de religie). Acestea au fost primele 
manuale şcolare româneşti din Bucovina. Nevoia de acestea era mult simțită după 1849, 
când şcolile primare româneşti au fost puse din nou sub cârmuirea episcopului şi a 
Consistoriului din Cernăuţi. La acestea se adaugă şi câteva lucrări teologice: „Cuvântări 
bisericeşti la toate duminicile şi sărbătorile de peste an“, prima carte de predici în 
Bucovina“, „Liturgica“, „Învățătura ortodoxă din religiunea creştinească“, în trei părți: 
„Dogmatica generală“, „Dogmatica specială“ şi „Morala“ (1862-1864), „Psaltichia 
bisericească“, „Tipiconul“ ş.a. Între 1848-1865 a redactat „Calendarul“ (Almanahul) 
românesc din Bucovina, în care a publicat felurite articole. S-a afirmat că Silvestru a fost 
cel mai harnic mânuitor al condeiului în acele vremuri în Bucovina. Prin scrisul său, a 
contribuit la dezvoltarea şcolilor româneşti şi la trezirea sentimentelor naţionale ale 
românilor bucovineni. 


În anul 1879 a fost ridicat în scaunul mitropolitan al Bucovinei arhimandritul Silvestru 
Morariu Andrievici (1818-1895). Ca mitropolit, a luptat pentru păstrarea drepturilor 
româneşti în Biserica din Bucovina. A reluat încercările pentru convocarea Congresului 
bisericesc, care s-a şi deschis la 14 iulie 1882, când s-a votat Statutul congresului. 
Împăratul l-a sancţionat însă cu mare greutate, după aproape 10 ani de discuţii (1891). La 
18 septembrie 1891, s-a convocat un nou Congres bisericesc, dar lucrările lui au fost 
întrerupte din cauza amestecului brutal al guvernatorului în discuții. De atunci, n-a mai 
fost permisă convocarea altor congrese bisericeşti. Sub mitropolitul Silvestru, credincioşii 


ruteni, încurajați de autorităţile de stat, au cerut noi drepturi în Biserica românească din 
Bucovina (introducerea limbii rutene în administrația bisericească, preoți ruteni la 
conducerea eparhiei etc.). Mitropolitul Silvestru s-a împotrivit cu mult curaj acestor 
pretenţii, care ar fi dus la pierderea caracterului românesc al Mitropoliei. S-a împotrivit, 
de asemenea, la încercările guvernului de a cumpăra domeniile bisericeşti de la Rădăuți. 
A stăruit pentru creşterea salariilor clerului. Cu ocazia marilor sărbători bisericeşti, 
obişnuia să trimită pastorale clerului şi credincioşilor săi. La îndemnul mitropolitului 
Silvestru, s-a înfiinţat, în 1881, Societatea muzicală „Armonia“, iar în 1884 Societatea 
literară a studenţilor teologi, numită „Academia ortodoxă“, care a luat asupra sa editarea 
„Calendarului bucovinean“. „Societatea pentru cultura şi literatura română din Bucovina“ 
a fost şi ea sprijinită de mitropolit. În 1883 a pus bazele unei tipografii în reşedinţa sa 
(egumenii de la Putna şi Dragomirna încercaseră să deschidă tipografii în mănăstirile lor 
cu trei decenii în urmă, dar guvernul le-a respins cererile). 


În anul 1879 a fost ridicat în scaunul mitropolitan al Bucovinei arhimandritul Silvestru 
Morariu Andrievici (1818-1895). Ca preot şi consilier, a publicat numeroase poezii, 
fabule, povestiri, mai ales în „Calendarul pentru Bucovina“ de la Cernăuţi, redactat o 
vreme de el însuşi, manuale pentru şcolile „„poporane“, manual de religie, lucrări 
teologice, predici ş.a. A fost vicepreşedinte al „Societăţii pentru cultura şi literatura 
română din Bucovina“, apoi membru de onoare, contribuind, prin toate acestea, la bunul 
mers al şcolilor româneşti şi la menţinerea conştiinţei naționale între românii din 
Bucovina. Ca mitropolit, a luptat pentru păstrarea autonomiei bisericeşti şi a drepturilor 
româneşti în Bucovina, împotriva încercărilor rutenilor de-a obţine posturi de răspundere 
şi folosirea limbii rutene în administraţia bisericească. În timpul arhipăstoririi lui a apărut, 
în 1882, revista „Candela“, care urmărea „sporirea, lăţirea şi fructificarea ştiinţei 
teologice“. În cei peste 50 de ani de apariţie, în paginile acestei reviste au apărut 
îndeosebi studii de teologie, scrise de profesorii Facultăţii din Cernăuţi. De altfel, în 
cursul arhipăstoririi lui Silvestru Morariu, a crescut şi prestigiul Facultăţii de Teologie, 
prin iluştrii ei profesori: Vasile Mitrofanovici, Isidor Onciul, Alexie Comoroşan, fraţii 
Eusebiu şi Constantin Clement Popovici, Teodor Tarnavschi, Emilian Voiutschi şi alţii. 
Din inițiativa mitropolitului s-a început pictarea catedralei din Cernăuţi, de către vienezul 
Iobst, dar lucrările s-au terminat numai după moartea sa; tot la îndemnul lui s-au construit 
peste 50 de biserici parohiale, majoritatea cu ajutoare din Fondul religionar. Prin lupta sa 
de o viaţă întreagă pentru binele Bisericii şi al poporului român, Silvestru Morariu poate 
fi considerat cel mai de seamă ierarh din Biserica românească din Bucovina. 


După moartea celui mai de seamă ierarh din Biserica românească din Bucovina, Silvestru 
Morariu, survenită la 3 aprilie 1895, scaunul mitropolitan al Bucovinei a fost încredinţat 
bătrânului arhimandrit şi vicar general Arcadie Ciupercovici, numit la 16 februarie 1896. 
Născut la 14 aprilie 1823, în Câmpulung Moldovenesc, primind la botez numele 
Alexandru, fiul preotului Nicolae Ciupercă din Câmpulung Moldovenesc a urmat studii 
gimnaziale la Cernăuţi, apoi studii teologice superioare la Institutul Teologic din capitala 
Bucovinei (pe care le-a absolvit în anul 1847). După absolvirea facultăţii, a fost hirotonit 
preot şi a păstorit ca paroh în localitățile bucovinene Toporăuți (1847), Cernauca (1848- 
1853), Bădeuți şi Milişăuţi (până în 1866). În anul 1866, s-a călugărit la Mănăstirea 
Putna, primind numele Arcadie, fiind numit la data de 30 iulie acelaşi an ca egumen al 


Mănăstirii Putna (1866-1878). A făcut parte din delegaţia trimisă, în 1873, la Viena, 
pentru a cere autonomia Bisericii Ortodoxe Române din Bucovina. În anul 1874 a fost 
ridicat la rangul de arhimandrit în 1874. Arhimandritul Arcadie Ciupercovici a fost 
transferat apoi în cadrul administraţiei mitropolitane pe posturile de consilier consistorial 
(1878-1880), apoi arhimandrit diecezan şi vicar general în timpul mitropolitului Silvestru 
Morariu Andrievici (1880-1896). Păstorirea lui ca mitropolit a fost o revenire la stările de 
lucruri din timpul lui Eugenie Hacman, conducerea eparhiei având-o de fapt guvernatorul 
Bucovinei. În timpul arhipăstoririi lui, clerul rutean a obținut şi mai mari drepturi în 
Biserica românească, prin numirea a doi asesori consistoriali şi a doi profesori ruteni la 
Facultatea de Teologie. Pe lângă aceasta, credincioşii ruteni, sprijiniți de guvernator, au 
formulat noi pretenţii, cerând drepturi egale cu românii: catedre rutene la Facultate, slujbă 
la catedrală în limba slavonă, egumeni ruteni la mănăstirile ctitorite de domnii români ş.a. 
Împotriva acestor pretenţii şi a amestecului guvernatorului în problemele noastre 
bisericeşti, în anul 1899 s-a convocat o mare adunare de protest a preoților români. 
Moartea mitropolitului Arcadie, la 5 martie 1902, a salvat Biserica românească dintr-o 
situaţie destul de delicată. În mod ostentativ, credincioşii români n-au luat parte la 
înmormântarea mitropolitului Arcadie. 


Ultimul mitropolit al Bucovinei sub stăpânire austriacă a fost Vladimir Repta (1842- 
1926). Originar dintr-o familie de răzeşi din Banila, tânărul Vasile Repta a făcut liceul şi 
Teologia la Cernăuţi, urmând apoi studii de specializare la Viena, Bonn, Miinchen şi 
Zurich. A fost profesor de Noul Testament la Facultatea de Teologie, în mai multe 
rânduri decan al ei şi rector al Universităţii din Cernăuţi. În anul 1896 a fost numit vicar 
general al Mitropoliei, fiind hirotonit la 17 ianuarie 1899 ca episcop titular de Rădăuţi. La 
17 octombrie 1902 a fost numit arhiepiscop şi mitropolit al Bucovinei şi Dalmației. Noul 
mitropolit a manifestat o deosebită grijă pentru întărirea vieţii bisericeşti din cuprinsul 
arhiepiscopiei (vizite canonice, cărți pastorale, catehizare etc.), îngrijindu-se să creeze 
clerului o stare materială corespunzătoare (salarii, case parohiale etc.). Au fost restaurate 
Biserica Mirăuţi din Suceava şi Mănăstirea Putna, de către arhitectul Karl Romstorfer, 
care, în timpul mitropolitului Silvestru Morariu Andrievici (1880-1896), restaurase 
Mănăstirea „Sfântul loan“ din Suceava. Facultatea de Teologie şi-a continuat misiunea, 
pregătind pentru preoţie nu numai tineri din Bucovina, ci şi din alte Biserici Ortodoxe: 
Transilvania, Serbia, România etc. Au fost numiţi noi profesori, între care notăm pe 
Ştefan Saghin (1859-1920), Vasile Găina (1868-1907), Vasile Tarnavschi (1859-1945), 
Vasile Gheorghiu (1872-1959), Silvestru Octavian Isopescu (1878-1922), Valerian Şesan 
(1878-1940). În timpul arhipăstoririi lui a continuat lupta dintre credincioşii ruteni şi 
români, s-a cerut înființarea unei episcopii pentru ruteni, care să fie întreținută de Fondul 
Bisericesc Român, ca, în cele din urmă, să se pretindă ca însuşi scaunul mitropolitan din 
Cernăuţi să fie ocupat de un rutean, iar pentru români să se creeze o episcopie sufragană, 
la Rădăuţi sau la Suceava. 


Ultimul mitropolit al Bucovinei sub stăpânire austriacă, Vladimir Repta (1842-1926), s-a 
îngrijit de progresul vieții bisericeşti din cuprinsul eparhiei sale, de crearea unei stări 
materiale corespunzătoare pentru cler, de ridicarea de noi dascăli, de închinare şi refacere 
a unor vechi ctitorii voievodale (Putna, Mirăuţi). În timpul arhipăstoririi lui a continuat 
lupta dintre credincioşii ruteni şi români, s-a cerut înfiinţarea unei episcopii pentru ruteni, 


care să fie întreţinută de Fondul Bisericesc Român, ca, în cele din urmă, să se pretindă ca 
însuşi scaunul mitropolitan din Cernăuţi să fie ocupat de un rutean, iar pentru români să 
se creeze o episcopie sufragană, la Rădăuţi sau la Suceava. Prin presă şi prin adunări, 
credincioşii români au protestat împotriva acestor pretenții, apărând caracterul românesc 
al Eparhiei şi cerând înființarea unei episcopii rutene la Coţmani. În 1913, guvernul a 
numit ca vicar general, peste voia mitropolitului, un arhimandrit rutean, ceea ce a dus la 
noi proteste din părea preoților români. În astfel de împrejurări şi situaţii tensionate 
pentru Biserică, a izbucnit Primul Război Mondial, care a dus la destrămarea Imperiului 
Habsburgic. În timpul războiului, în vremea ocupaţiei ruse, Vladimir Repta a luat sub 
protecţia sa 63 de suluri ale cărții sfinte a evreilor, Tora, şi a intervenit pentru evitarea 
actelor de vandalism împotriva marilor sinagogi din Cernăuţi. Nevoit să se refugieze la 
Viena, Mitropolitului Vladimir i s-a cerut în mai multe rânduri demisia, din partea 
autorităţilor de stat, dar acesta a refuzat. Pe 28 noiembrie 1918, în Sala Sinodală, 
mitropolitul Vladimir Repta a convocat Sinodul din care făceau parte mari personalități şi 
s-a hotărât unirea cu România, înainte de momentul | decembrie. A păstorit şi după 
realizarea statului național român unitar, până în 1924, când s-a retras din scaun, iar peste 
doi ani a murit, la 24 aprilie 1926. 


